ԱՄՆ-ը կհրապարակի անօդաչու սարքերի միջոցով ռազմական գործողություններում զոհվածների հաշվետվությունը 
Բարաք Օբամայի նախագահության տարիներին ԱՄՆ-ը ավելի է ընդլայնել անօդաչու սարքերով ռազմական գործողություններ իրականացնելու փորձը։ Օբամայի վարչակազմը առաջին անգամ կհրապարակի անօդաչու սարքերի միջոցով ռազմական գործողություններում զոհվածների հաշվետվությունը։
Հակաահաբեկչական գործողություններում անօդաչու սարքերի գործածման փաստը հաճախ հերքվել է ԱՄՆ-ի կառավարության կողմից։ Մարդու իրավունքների պաշտպան կազմակերպությունները շարունակում են պահանջել այս գործողություննեի արդյունքում գրանցված զոհերի հաշվետվությունը։ Օբամայի վարչակազմը խոստացել է հրապարակել 2009 թվականից հետո ամերիկյան անօդաչու սարքերի միջոցով Իրաքում, Աֆղանստանում եւ Սիրիայում գրանցված զոհերի թիվը։ ՛՛ Գրանցված զոհերի մասին զեկույցի հրապարակումը մեծ քայլ է դեպի ավելի թափանցիկ գործընթաց, հաշվի առնելով այն փաստը, որ անցյալում ԱՄՆ-ի կառավարությունը անգամ չեր խոստովանում անօդաչու սարքերի գործածման փաստը հակաահաբեկչական գործողություններում՝՝,- հայտարարել է Սակայն մարդու իրավունքների պաշտպան կազմակերպությունները ավելին են պահանջում։ ՛՛Կարծում եմ, որ նախագահի վարչակազմը պարտավոր է նաեւ հրապարակել ռազմական գործողություններում անօդաչու սարքերի գործածման սահմանափակումների մասին զեկույց, այս եղանակով հնարավոր կլինի որոշակիորեն վերահսկել գործընթացը մարդու իրավունքների տեսանկյունից՝՝,- նշում է ՛՛HUMAN RIGHTS FIRST՝՝ կազմակերպության աշխատակից Ռիտա Սիմոնը։ Ժողովրդավարության պաշտպանության հիմնադրամից Ջոն Հենան, ով ծառայել է որպես ԱՄՆ-ի նախագահի ավագ խորհրդական Քլինթընի եւ Ջորջ Բուշի կառավարման տարիներին, նշում է, որ անօդաչու սարքերի գործածումը հակաահաբեկչական պայքարում բավական արդյունավետ է, սակայն այս գործողությունները պետք է հստակ վերահսկվեն։ ՛՛Մենք պարտավոր ենք սեփական երկրի անվտանգության համար լուրջ քայլեր ձեռնարկել ՝ միեւնույն ժամանակ չանցնելով մյուսների վնասելու սահմանը՝՝։ Մարտահրավեր որին ԱՄՆ-ը պետք է դիմակայի ապագայում, հաշվի առնելով այն փաստը, որ անօդաչու սարքերի գործածումը ծրագրվում է ավելի ընդլայնել մասնավորապես ահաբեկչության դեմ պայքարի ոլորտում։